Legend of Halciuano. 249 



ole, hu mai la ke aloha ia Halemano no ka noho ana ia Puna me ka wahine. Nolaila, kau 

 aku la o Halemano i keia kau olioli, no Kamalalawalu, penei: 



Alahula Puna i ke ahi a Laka, 



E halaoa niai ana i kuu maka. 



Ka ulu hala i kai o Kookoolau, 



He ane lalau ko'u ia oe ; 



O keia mea o ka hilahila, hoi no ai. 



Auwe kuu wahine — a ! 



Kuu wahine mai ke kai nui o Puna 



Ke kapi ae la i na pali kahakai. 



Kaha ke aloha hoolalau i Kaimu, 



Mu ka waha heahea ole mai. 



Kuu wahine o ka hale makamaka ole, 



ia hale kuleana ole a'u i alo ai, 



1 pukui aku ai au me ka la i Maliu — e ! 

 E maliu i kuu leo uwalo — e ! 



Kuu wahine hoi — e — a. 



A pau ke oli ana a Halemano, pehi aku la ia i ke kilu, a pa i ka pahu, alaila helu 

 mai la ka helu ai, penei: "Auwe! Auwe! Akahi kaua i lalo la." Lalau hou o Halemano 

 i ke kilu a paa i ka lima, nana aku la no i ka wahine a o ka noho mai, aohe like o ka mai- 

 kai me ko na wahine e ae, he oioi wale no keia o ka nani a me ke kelakela, nolaila, nana 

 aku la a kulu haloiloi iho ka waimaka. Hu mai la ke aloha o ka wahine, i ka hele i ka hala 

 o Puna, a me ka heenalu i Kaimu, alaila, oli aku la: 



Ke kua ia mai la e ke kai ka hala o Puna, 



E halaoa ana me he kanaka la, 



Lulumi iho la i ke kai o Hilo — e, 



Hanuu ke kai i luna o Mokuola. 



Ua ola ae nei loko i ko aloha — e, 



He kokua ka inaina no ke kanaka ; 



Hele kuewa au i ke alanui e, 



Pela, peia, pehea au e ke aloha? 



Auwe kuu wahine — a ! 



Kuu hoa o ka ulu hapapa o Kalapana, 



O ka la hiki anuanu ma Kumukahi. 



Akahi ka mea aloha o ka wahine, 



Ke hele nei a wela kuu manawa, 



A huihui kuu piko i ke aloha, 



He aie kuu kino na ia la — e. 



Hoi mai kaua, he a'u koolau keia. 



Kuu wahine hoi e, hoi mai. 



